अंग्रेजों की नकल ने हमारी जीवन प्रणाली बदल दी है। प्रात:काल 4 बजे उठना लोगों ने बंद कर दिया है, लेटसेट उठे और लैट्रिन में घुस जाते हैं। उससे मानसिक विकार, पेट विकार, तनाव, चिड़चिड़ापन, ब्लड प्रैशर आदि बढ़ते हैं। जो लोग समझ रहे हैं-वे इस बीमार करने वाली जीवन प्रणाली से बच रहे हैं और वास्तविक ‘स्वच्छता अभियान’ पर जोर दे रहे हैं। अच्छा हो कि मोदी सरकार स्वच्छता के लिए अपेक्षित मनोभूमि तैयार करे, और लोगों को इस दिशा में जागरूक करे। ‘स्वच्छता अभियान’ सचमुच एक बड़ा कार्य है, पर इस पर अभी और भी ‘होमवर्क’ करने की आवश्यकता है। इसकी नब्ज पर अभी सरकार का हाथ गया नहीं है।